ترور تشکیلاتی داعش ایله موباریزه ائدن کوالیسیون اؤلکه‌لری‌نین باش قرارگاه باشقان‌لاری کونفرانسی اوچون واشینگتوندا اولان تورکیه باش قرارگاه باشقانی ژنرال حولوصی آکار، آمریکا باش قرارگاه باشقانی ژنرال دونفورد ایله گؤروشدو.
تورکیه‌نین واشینگتون سفیرلیگی رزیدانسیاسیندا ژنرال آکاری زیارت ائدن دونفورد ایله آکار آراسین‌داکی گؤروشمه ایکی ساعاتا یاخین داوام ائتدی.
باش قرارگاه صدری وظیفه‌سین‌دن، ایکی اؤلکه باش قرارگاه باشقان‌لاری‌نین گؤروشمه‌سینده سوریه و عراقدا داوام ائدن حرکات‌لار موضوعسوندا معلومات و فیکیر موبادیله‌سی اولدوغو آچیقلاماسی ائدیلدی.
آچیقلامادا، عراقدا قیسا مدت ایچینده باشلاماسی گؤزلنیلن موصول عملیاتین دا اله آلدیغی ایفاده ائدیله‌رک،
"گؤروشمه‌ده موصول حرکاتی دا گوندمه گلمیش و موصول حرکاتیندا وطنداش‌لارین ضرر گؤرممه‌سی موضوعسو خصوصیله وورغولانمیش‌دیر." ایفاده‌سی ایستیفاده ائدیلدی.
